Likumprojekts

# Grozījumi Oficiālās elektroniskās adreses likumā

Izdarīt Oficiālās elektroniskās adreses likumā (Latvijas Vēstnesis, 2016, 125. nr.; 2018, 76., 123. nr.) šādus grozījumus:

1. Izslēgt visā likumā vārdu "kvalificētus".

2. Izslēgt likuma 6. panta 2. punktu.

3. Izteikt pārejas noteikumu 2. un 3. punktu šādā redakcijā:

"2. Zvērinātam tiesu izpildītājam, Augstākajai tiesai un Satversmes tiesai šā likuma 5. panta pirmo daļu piemēro no 2020. gada 2. janvāra, bet maksātnespējas procesa administratoram, rajonu (pilsētu) tiesām un apgabaltiesām – no 2021. gada 1. aprīļa.

3. Reģistros reģistrēts tiesību subjekts oficiālās elektroniskās adreses kontu aktivizē no 2019. gada 1. janvāra līdz 2023. gada 1. janvārim, un tam šā likuma 5. panta pirmo daļu piemēro no 2023. gada 2. janvāra. Ar reģistros reģistrētu tiesību subjektu, ja tam ir aktivizēts oficiālās elektroniskās adreses konts, elektroniski sazinās un tam elektronisko dokumentu nosūta, izmantojot oficiālo elektronisko adresi."

Vides aizsardzības un

reģionālās attīstības ministrs

J. Pūce